Rebiya Kadeer
Rebiya Kadeer (uiguuri ﺭﺍﺑﯩﻴﻪ ﻗﺎﺩﯨﺮ sündinud 15. juulil 1948) on uiguuri ettevõtja ja poliitaktivist, kes pärineb Hiina Rahvavabariigi Xinjiangi autonoomse regiooni kirdeosast. 2006. aasta novembrist on ta Uiguuride maailmakongressi president. Kadeer on kaitsnud peamiselt islamiusulist uiguuri vähemust, keda Hiina valitsus tema sõnul süstemaatiliselt rõhub. Alates 2005. aastast elab Kadeer pagenduses Ameerika Ühendriikides.